Suchinthana/si-wikipedia huggingface dataset:
සර්වජන නේසන්

සර්වජන නේසන් (, 'සාර්වභෞම මිතුරා') යනුවෙන් හැඳින්වුනේ,  1886-1889 කාලයේදී ලංකාවේ, කොළඹදී ප්‍රකාශයට පත් කෙරුණු,  අරාබි දෙමළ සතිපතා පුවත්පතකි.  දේශපාලනය, ව්‍යාපාර සහ අධ්‍යාපනය පිළිබඳ පොදු කාරණා  සර්වජන නේසන් විසින් ආවරණය කරනු ලැබුවේය. එම්.කේ. සිත්තිලේවල් ට විරුද්ධ ලාංකික මුස්ලිම්වරුන් කණ්ඩායමක් විසින් සර්වජන නේසන් ප්‍රකාශයට පත් කෙරුණු අතර, සිත්තිලේවල් මයාගේ මුස්ලිම් නේසන් පුවත්පතට විරුද්ධ ලෙසින්  සර්වජන නේසන් ක්‍රියා කළේය.  සර්වජන නේසන් පුවත්පතෙහි මුද්‍රණය හා ප්‍රකාශනය කළේ ඒ.එල්.සී. මොහිදීන් මහතාය.

ආශ්‍රිත
හැටදාගේ

හැටදාගේ යනු, ශ්‍රී ලංකාවේ, පොළොන්නරුව නගරයෙහි පිහිටා ඇති පෞරාණික ගොඩනැගිල්ලකි. මෙය අතීතයේ දළදා මාලිගාව ලෙස යොදාගෙන ඇත. එය තනවා ඇත්තේ නිශ්ශංක මල්ල රජ විසිනි.

හැටදාගේ තනවා ඇත්තේ, ගල්, ගඩොල් සහ ලී භාවිතා කර මුත්, ගඩොල් සහ ගල් බිත්ති වල කොටස් පමණක් දැනට ශේෂ ව ඇත.දෙමහල් ව්‍යුවහයක් බවට පෙනෙන්නට ඇතත්, උඩු මහල දැනට විනාශ වී ඇත. සිද්ධස්ථාන ශාලාව තුල, කළුගලින් නෙළු බුදු පිළිම තුනක් තැන්පත් කර ඇත.

පිහිටුම
ශ්‍රී ලංකාවේ,  උතුරු මැද පළාතේ, පොළොන්නරුව පුරාතන නගරයේ,  හැටදාගේ පිහිටා ඇත. නගරයෙහි පැරණිතම සහ මහත් ශුද්ධවූ ස්මාරක පිහිටා ඇති චතුරස්‍රාකාර ප්‍රදේශයක් වන දළදා මළුවෙහි උතුරු දිග කොණට සමීපයෙහි මෙය පිහිටා ඇත. දකුණු දිගට මුහුණ ලා ඇති එහි ඇතුළුවීමේ ද්වාරය,  එක එල්ලේ පොළොන්නරුව වටදාගේ ඇතුළුවීමේ දොරටුවට මුහුණ ලා සිටියි. ගල්පොත ශිලා  ලේඛනය එය සමීපයෙන් නැගෙනහිර දිශාවට වන්නට පිහිටි අතර, අටදාගේ පිහිටන්නේ එයින් බටහිර දිශාවට වන්නටය.

ඉතිහාසය සහ නාමකරණය 
නිශ්ශංක මල්ල රජ (1187–1196) විසින් හැටදාගේ ගොඩනංවන ලද්දේ, දළදා මාලිගාව වශයෙනි.  රාජාවලිය, පූජාවලිය සහ ගල්පොත ශිලා ලේඛනය ඇතුළු ඓතිහාසික මූලාශ්‍ර කිහිපයක් සඳහන් කරන්නේ එය තැනුනේ පැය සැටක් හෙවත් දවසක් තුලදී බවයි. දාගේ යන්නෙන් අදහස් වන්නේ ධාතු ගර්භය බැවින්, දින හැටකින් නිම කිරීම සිහි කිරීමට මෙම නම යෙදුවා විය හැක. තවද සිද්ධාන්තයක් වන්නේ, මෙම නම යෙදීමට හේතුව, ධාතුන් වහන්සේලා හැට නමක් වඩම්මවා තිබීම නිසා බවයි.  දළදා වහන්සේ බොහෝ විට වඩම්මවා තබන්නට ඇත්තේ උඩු මහලේය.

ව්‍යුහය

දෙමහල් ගොඩනැගිල්ලක් ලෙස පැවැති මෙහි ඉහළ මහළ තුල දළදා වහන්සේ සහ පාත්‍ර ධාතුව තැම්පත් කර තිබූ බව සැළකෙයි. බිත්ති වල යොදා ඇති ගල් පුවරු අතර නිශ්ශංක මල්ල රජුගේ ලිපි තුනක් දැකගත හැකිවේ. මෙහි වහළ දැව පරාල යොදා උළු සෙවිලි කොට තිබී ඇත.

ආශ්‍රිත

පොළොන්නරුව දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
එඩ්වඩ් ජයකොඩි

කෑගල්ලේ හෙට්ටිමුල්ලේදී 6 අප්‍රේල් 1952 උපන් එඩ්වඩ් ජයකොඩි, ශ්‍රී ලාංකික සංගීතඥයෙකි. එමෙන්ම සංගීත අධ්‍යක්ශකවරයෙකුද වේ. සිංහල චිත්‍රපට, ටෙලි නාට්‍ය සඳහා ගීත විශාල ප්‍රමාණයක් නිර්මාණය කොට ඇත.

ජීවිතය හා වෘත්තිය

මුල් අවධිය
දොන් රැපියල් ජයකොඩි සහ වික්ටෝරියා ජයකොඩි ජයකොඩි ආරච්චිගේ දොන් එඩ්වඩ් තිමොති ජයකොඩි ලෙස කෑගල්ල හෙට්ටිමුල්ලේදී උපත ලබා ඇති එඩ්වඩ් ජයකොඩිගේ මාපියන් වන්නේ දොන් රැපියල් ජයකොඩි සහ වික්ටෝරියා ජයකොඩි ය.මොවුන් කතෝලික භක්තිකයින්ය. ප්‍රාථමික අධ්‍යාපනය බණ්ඩාරනායක ප්‍රාථමික විද්‍යාලයෙන්ද, පසුව කෑගල්ල ශාන්ත මරියා මහා විද්‍යාලයෙන්ද ලබා ඇති එඩ්වඩ් ජයකොඩි බණ්ඩාරනායක විද්‍යාලයේදී සංගීතය ඉගෙන ගනිමින් පල්ලියේ ගීතිකා කණ්ඩායමද නියෝජනය කර තිබෙනවා. ශාන්ත මරියා මහා විද්‍යාලයෙදී ඔහුගේ සංගීත ගුරුවරයා වී ඇත්තේ එච්.සමරපාල ගුරු මහතාය.

1980 වකවානුවේ එඩ්වඩ් ජයකොඩි කොළඹ නාලන්දා විද්‍යාලයයේ සංගීත ගුරුවරයෙක් වශයෙන් සේවය කර ඇත.

සිංහලයෝ
1952 උපත්
කොළඹ නාලන්දා විද්‍යාලයයීය, පීඨය
ශ්‍රී ලාංකික සංගීතඥයෝ
ජීවමාන ජනයා
කිරීට යටත්විජිත

ක්‍රි.වත 17 වන සියවසේදී රාජකීය යටත්විජිත ලෙසින් හැඳින්වුනු කිරීට යටත්විජිත යනු බ්‍රිතාන්‍ය අධිරාජ්‍යයට අයත්ව තිබූ යටත්විජිත වර්ගයකි.

කිරීට යටත්විජිත ලැයිස්තුව

A territory belonging by settlement, conquest or annexation to the British Crown or to an independent Commonwealth country.

Source:

මූලාශ්‍ර

කිරීට යටත්විජිත
බ්‍රිතාන්‍ය අධිරාජ්‍යය

බ්‍රිතාන්‍ය අධිරාජ්‍යය සමන්විත වූයේ එක්සත් රාජධානිය සහ එහි පූර්වගාමී රාජ්‍යයන් විසින් පාලනය කරන ලද හෝ පරිපාලනය කරන ලද ආධිපත්‍යය, යටත් විජිත, ආරක්‍ෂක ප්‍රදේශ, ජනවරම සහ අනෙකුත් ප්‍රදේශවලින් ය. එය ආරම්භ වූයේ 16 වන සියවසේ අගභාගයේ සහ 17 වන සියවසේ මුල් භාගයේ එංගලන්තය විසින් පිහිටුවන ලද විදේශීය දේපළ සහ වෙළඳ ස්ථාන සමඟිනි. 19 වන සහ 20 වන සියවසේ මුල් භාගයේ එහි උච්චතම අවස්ථාව වන විට, එය ඉතිහාසයේ විශාලතම අධිරාජ්‍යය වූ අතර, සියවසකට වැඩි කාලයක් පුරා, ප්‍රමුඛතම ගෝලීය බලවතා විය. 1913 වන විට, බ්‍රිතාන්‍ය අධිරාජ්‍යය, එවකට ලෝක ජනගහනයෙන් සියයට 23ක් වූ මිනිසුන් මිලියන 412කට වඩා පාලනය කළ අතර, 1920 වන විට, එය පෘථිවියේ මුළු භූමි ප්‍රමාණයෙන් සියයට 24ක් කි.මී. එහි ප්‍රතිඵලයක් ලෙස එහි ව්‍යවස්ථාමය, නෛතික, භාෂාමය සහ සංස්කෘතික උරුමය පුලුල්ව පැතිර ඇත. එහි බලයේ උච්චතම අවස්ථාවෙහිදී, එය විස්තර කරනු ලැබුවේ "සූර්‍යයා කිසිදා නොබැසෙන අධිරාජ්‍යය" ලෙසිනි, මන්ද සූර්යයා සෑම විටම අවම වශයෙන් එහි එක් ප්‍රදේශයකටවත් බබළයි.
බ්‍රිතාන්‍ය අධිරාජ්‍යය
අන්තර්ජාල ආරක්‍ෂාව

අන්තර්ජාල ආරක්‍ෂාව පරිගණක ආරක්ෂාවේ කොටසක් ලෙසද  විශේෂයෙන්ම අන්තර්ජාලයේ කොටසක් ලෙසද දක්විය හැකිය. එහි අරමුණ වන්නේ අන්තර්ජාල හැරහා සිදුවන ආක්‍රමණ වලට විරුද්දව අවශ්‍ය නීති රීති හා ක්‍රියාමාර්ග පිහිටුවීමයි.  අන්තර්ජාලය බලාත් ප්‍රවේශය,තතුබෑම වැනි වංචා නිසා තොරතුරු හුවමාරු කරගැනීමේ අවිශ්වාස දායක මාධ්‍යක් වී ඇත. මෙනිසා ගුප්ත ඛේතනය යොදාගනිමින් දත්ත හුවමාරු කරගැනීම සඳහා විවිධ විධික්‍රම යොදාගෙන ඇත.

ආරක්‍ෂණ මාදිලි

ජාලක ස්ථරයේ (Network layer) ආරක්‍ෂාව

සම්ප්රේෂණ පාලන ප්‍රොටෝකෝලය (TCP) සහ අන්තර්ජාල ප්‍රොටෝකෝලය ගුප්ත ඛේතන ක්‍රම මගින් හා ප්‍රොටෝකෝලන් මගින් ආරක්‍ෂා කළ හැකිය. මෙම ප්‍රොටෝකෝල අතර ආරක්‍ෂිත කෙවෙනි ස්තරය ( SSL) (SSL), ජාල ගමනාගමනය සඳහා Transport Layer Security (TLS), විද්‍යුත් තැපෑල සඳහා  Pretty Good Privacy (PGP) දැක්විය හැකිය.

මූලාශ්‍ර

බාහිර සබැදි 
 National Institute of Standards and Technology (NIST.gov) - Information Technology portal with links to computer- and cyber security
  National Institute of Standards and Technology (NIST.gov) -Computer Security Resource Center -Guidelines on Electronic Mail Security, version 2
The Internet Engineering Task Force.org - UK organization -IP Authentication Header 1998
The Internet Engineering Task Force.org - UK organization -Encapsulating Security Payload
 Wireless Safety.org - Up to date info on security threats, news stories, and step by step tutorials
 PwdHash Stanford University - Firefox & IE browser extensions that transparently convert a user's password into a domain-specific password.
 Internet security.net - by JC Montejo & Goio Miranda (free security programs), est 2007.
 Internet and Data Security Guide UK anonymous membership site
 Cybertelecom.org Security - surveying federal Internet security work
 DSL Reports.com- Broadband Reports, FAQs and forums on Internet security, est 1999
ප්‍රත්‍යක්ෂය

ප්‍රත්‍යක්ෂයක් හෝ, උපග්‍රහණයක් හෝ යනු, තර්කාංගයක් හෝ තර්කනයෙහි ඇරඹුම් ලක්ෂ්‍යයක් හෝ වෙයි. සම්භාව්‍ය ලෙසින් සංකල්පිත ආකාරයට, ප්‍රත්‍යක්ෂයක් යන්න  තෙරම්  ස්ඵුට තර්කාංගයක්දැයි කිවහොත් මතභේදයකින් තොරව සත්‍යය බැවි පිළිගැනෙයි.

ආශ්‍රිත
ප්‍රමේයය

ගණිතයෙහිදී  ප්‍රමේයයක් ලෙසින් සැලකෙන්නේ,  අනෙකුත් ප්‍රමේයයන්  වැනි පෙරදී සත්‍යය බවට පිහිටැවූ පුකාශනයන් මත සහ ප්‍රත්‍යක්ෂයන් වැනි සාමාන්‍යයෙන් පිළිගැනෙන ප්‍රකාශනයන්  මත පදනම්ව සාධනය කෙරුණු ප්‍රකාශනයකි .

ගණිතමය ප්‍රමේයයන්
ශ්‍රී ලංකා මිහිකත රූ රැජිණ

ලෝක ම්ට්ටමේ තරඟයක් වූ මිහිකත රූ රැජිණ උළෙල නියෝජනය කිරීම සඳහා එක් එක් වසර වලදී සුදුසුකම් ලබන ශ්‍රී ලාංකික යුවතිය ශ්‍රී ලංකා මිහිකත රූ රැජිණ ලෙස හඳුන්වයි.

ටීවී දෙරණ නාලිකාව විසින් පවත්වන දෙරණ වීට් මිස් ශ්‍රී ලංකා ෆොර් මිස් එර්ත් රූ රැජිණ තරඟයෙන් ජයග්‍රහණය කරන රූමතිය, එම වසරේ පවත්වන මිහිකත රූ රැජිණ තරඟයේදී ශ්‍රී ලංකාව නියෝජනය කරයි. මිහිකත රූ රැජිණ තරඟයට අමතරව දෙරණ වීට් මිස් ශ්‍රී ලංකා ෆොර් මිස් එර්ත් තරඟය, මිස් ග්ලෝබ් ඉන්ටර්නැෂනල්. ටොප් මොඩ්ල් ඔෆ් දි වර්ල්ඩ්, මිස් ඉන්ටර්කොන්ටිනෙන්ටල් පැජන්ට් සහ ලෝක සංචාරක රූ රැජිණ (Miss Tourism World) යන තරඟ සඳහාද, සිය නියෝජනය තහවුරු කරයි.

ජයග්‍රාහිකාවන්

මේවාද බලන්න
ශ්‍රී ලංකා විශ්ව රූ රැජිණ
ශ්‍රී ලංකා ලෝක රූ රැජිණ

ආශ්‍රිත

බාහිර සබැඳි
 නිල වෙබ් අඩවිය
 පැජන්ට්පොලිස්

රූප සෞන්දර්යය හෝ කඩවසම් බව හෝ තේරීමේ ශ්‍රී ලංකා තරඟ
ගලහිටියාව මධ්‍ය මහා විද්‍යාලය

ගලහිටියාව මධ්‍ය  විද්‍යාලය, ශ්‍රී ලංකාවේ ගම්පහ දිස්ත්‍රික්කයේ, ගණේමුල්ල නගරයේ පිහිටා ඇති මධ්‍ය විද්‍යාලයකි.

ඉතිහාසය
1944 වසරේ මැයි මසදී ආරම්භ කරනු ලැබූ ගලහිටියාව මධ්‍ය විද්‍යාලය, එකල අධ්‍යාපන අමාත්‍යවරයාව සිටි ආචාර්ය .සී.ඩබ්.ඩබ්. කන්නන්ගර මහතා විසින් ක්‍රියාවට නංවන ලද නිදහස් අධ්‍යාපන ක්‍රමය යටතේ පිහිටුවනු ලැබූ මුල්ම මධ්‍ය  විද්‍යාල 54 අතුරින් එකක් ද වෙයි.

ආශ්‍රිත

බාහිර සබැඳි
 
GCC ආදි සිසුන්ගේ නිල වෙබ්අඩවිය

අධ්‍යාපන ආයතන - ශ්‍රී ලංකා
මධ්‍ය මහා විද්‍යාල
පාසල් - ශ්‍රී ලංකා
යසෝදරා දේවි බාලිකා මහා විද්‍යාලය

යසෝදරා දේවි බාලිකා මහා විද්‍යාලය, ශ්‍රී ලංකාවේ ගම්පහ නගරය තුල පිහිටා තිබෙන ජනප්‍රිය බාලිකා පාසලකි.

ආශ්‍රිත

බාහිර සබැඳි

අධ්‍යාපන ආයතන - ශ්‍රී ලංකා
පාසල් - ශ්‍රී ලංකා
කාව්‍ය

කාව්‍ය යනු ඉංගිරිසියෙන් poems යන අර්ථය දෙන ලේඛන විශේෂය හඳුන්වයි. එසේ නමුත් ඉපැරණි සංස්කෘත අර්ථයන්ට අනුව කාව්‍ය යන්න යටකී කවිය හෙවත් පද්‍ය යන වර්තමාන තේරුම ඉක්මවා යයි. මන්ද යත්, පද්‍ය කාව්‍ය, ගද්‍ය කාව්‍ය, ද්‍රෘෂ්‍ය කාව්‍ය, චම්පු කාව්‍ය වැනි සියලු කලාංගයන් හැඳින්වීම සඳහා කාව්‍ය යන්න එකල භාවිත වූ හෙයිනි. ඒ අනුව වර්තමාන අර්ථයේ කවියත්, ගද්‍ය සාහිත්‍යත්, නාට්‍යත්, ගද්‍ය පද්‍ය දෙකොටසෙහිම සම්මිශ්‍රණයක් සේ ගැනෙන චම්පු කාව්‍යත් එකල පොදුවේ කාව්‍ය ලෙස හැඳින්වූ බව ප්‍රත්‍යක්ෂ වේ. එසේ නමුත් මෙහිදී අප කාව්‍ය ලෙස සලකා බලන්නේ කවිය යනුවෙන් නූතන අර්ථයෙන් ගැනෙන poems යන්නෙහි සිංහල සූචිතයයි. 

ආරම්භක අවධියේ සිට කාව්‍ය යන්න තුළින් හැඟවුම් කරනු ලැබූවේ තාලයකට ගැයිය හැකි, නිශ්චිත විරිතක් නිශ්චිත මාත්‍රා ප්‍රමාණයක් හා නිශ්චිත යතියක් සහිත නිර්මාණයි.
එවන්නකට උදාහරණයක් ලෙස පහත සඳහන් සිංහල ජන කවිය ගෙන බලමු.

මැද වත්තේ සෙල්ලම් පාරකි    යන්ට
මල් පිපිලා සුවඳේ බැරුවා      ඉන්ට
නෙලාගන්න බෑ අත රිදෙනව    අපට
සාදු සාදු මල් පිපියන් සොඳ     රුවට

සමුද්‍ර ඝෝෂ විරිත නම් සුප්‍රකට විරිතට අනුව ලියා ඇති පහත සඳහන් සැළලිහිණි සංදේශ කාව්‍යය ද ගෙන බලන්න. 

මනහර නා මෙනවියනිඳ ළවැලි       පිට
ගෙන මිණි වෙණ තත් නියගින් මැද   රුවට
කන එව කියන බුදු ගුණ ගී මියුරු   කොට
සැනහෙව කැළණි ගඟ බඩ මද කලක්  සිට

එසේ නමුත් පසුකාලීන යුගය වනවිට කාව්‍යෙයහි අර්ථය නිශ්චිත තනුවක් සහිත ගැයිය හැකි නිර්මාණය යන්නෙන් වෙනස්වී පුළුල් අර්ථයකින් භාවිත විය. මන්ද යත් නිසදැස් කවිය 
යනුවෙන් කාව්‍යමය උපශානරයක් නිර්මාණය වීම නිසාය. නිසදැස් කවිය බටහිර කවිය තුළ නිෂ්පන්න වූවාය යන්න සාමාන්‍ය පිළිගැනීම වුවත් ඉපැරණි චීන කවි හා ජපන් හයිකු කවි වැනි
ලෝතයේ සෙසු ප්‍රදේශයන්ට අයත් කාව්‍යන් තුළද නිදහස් කවියට සමාන ලක්ෂණ නිරෑපණය වන බව ඇතැම් උගත්හු පවසති. ප්‍රවීන ශ්‍රීලාංකීය කිවිවර ලාල් හෑගොඩ මහතාගේ පහත කවිය
ගෙන බලන්න.

නෙත් කැලුම් ගටා
සඳුන් අරටුව දැල්වූයෙ නුඹයි

විහිදෙන්නෙ හෙමින්
ඒ සුවඳ බිඳයි

සිරවෙන්න රිසිසේ
ඒ සුවඳ කුටියේ
මුදවන්න ඒ
ශ්වේත සළුව රහසේ

නිසදැස් කාව්‍යය සඳහා බැලූ බැල්මට පෙනෙන ජනප්‍රිය විරිතක් නැති බව සැබවි. එසේ නමුත් ඒ සඳහාද ඊටම ආවේනික රිද්මයක් තිබේ.යතියක් තිබේ.ශබ්ද මාධූර්යයක් තිබේ. සිංහල නිසදැස් කවියේ ආරම්භකයා ලෙස සැලකෙන ජී.බී.සේනානායක මහතා මෙම මුල් නිර්මාණයන් පළ කළ පලිගැනීම (1946) නම් පොතෙහි මෙසේ පවසන්නේ එහෙයින්ය.

මේ පොකෙහි පද්‍යාවලීන්ගේ විලාසයෙන් එන නිර්මාණ මා සලකන්නේ ගද්‍යටත් පද්‍යටත් අතර ඇති නිබන්ධන විශේෂයක් හැටියටය. ඒවා කියවිය යුත්තේ ගද්‍ය කියවන ආකාරයටය. එසේ නමුත් පද සංඝටනාවේදී ශබ්ධ මාධූර්යය පිළිබඳ දක්වන සැලකිල්ල ගද්‍ය කියවීමේදී ඒ අරබයා දක්වන සැලකිල්ලට වඩා වැඩි විය යුතු ය.

ජී.බී.සේනානායක මහතාගේම අලුත ගෙනා මනමාලි නම් කවිය ගෙන ඔහු පවසන කතාව තේරුම්ගැනීමට උත්සාහ කරමු.

හිස නමා ගති ඈ
සිහින් රතැඟිලි පටලවා ගති,
සතියකට පෙර ගෙනා වර
විළිබර ය මගෙ රන්වන් මනාලිය.

දැල් තිර අස්සෙන්
පෙනෙයි ඈ
ඔබ යනු මොබ එනු
පට පිළී ගෙන අබරණ පෙට්ටි ගෙන.

ඇසෙයි නොපෙනෙන විටත්
සාලයෙන් කාමරයට
කාමරෙන් සාලයට
යන පා හඬ.

මා වෙත එතත් ඈ
වුවමනාවන් කිසිත් නැතිවද,
නොරැඳෙයි, පලායෙයි.

ගෑ විලවුනෙහි,
නැත,රන්වන් සමෙහි
සුවඳ නොව‍
හෙළන සුස්මෙහි සුවඳ ය ඒ
ඈ බඳ සුවඳ
දැනෙන්නෙ මට විතරද?

පෙනෙයි ඈ
ඇසෙයි
දැනෙයි
මට ගේ හැම තැන.

ඒ අනුව නූතන අර්ථයට අනුව කවිය යනු තනුවකට කියවිය හැකි හෝ වේවා කියවිය නොහැකි හෝ වේවා සුවිශේෂ සාහිත්‍යමය ලඝුලේඛන ක්‍රමයක් ලෙස සැලකිය හැකිය.

                                                                                                           -පී.එන්.බී විජේකෝන්
මීරිගම

මීරිගම යනු ශ්‍රී ලංකාවේ බස්නාහිර පළාතේ ගම්පහ දිස්ත්‍රික්කය තුල පිහිටා තිබෙන නගරයකි. එය කොළඹ සිට කිලෝමීටර 57 ක හා, මීගමුව සිට කිලෝමීටර 34 ක දුරින් පිහිටා තිබේ.

ශ්‍රී ලංකාවේ ප්‍රථම අග්‍රාමාත්‍යවරයා වූ ඩී.එස්. සේනානායක මහතාගේ උපන්බිම වන්නේද මීරිගමයි.

මීට අමතරව සිංහ රෙජිමේන්තු හමුදා පුහුණු කඳවුර සහ ශ්‍රී ලංකා ගුවන් හමුදාවට අයත්, ප්‍රධාන රේඩාර්පළ පිහිටුවා තිබෙන්නේද මීරිගම තුල වෙයි.

මීරිගම ධාවන පථය
මීරිගම ඉදිකොට තිබෙන, සුපිරි ධාවන පථය (Super Race Track), මෝටර්සයිකල් හා කාර් ධාවන තරඟ පැවැත්වීම සඳහා භාවිතා කරනු ලැබේ. කිලෝමීටර 1.4 ක් දිග හා මීටර් 30 ක් පළල මීරිගම ධාවන පථය, අක්කර 11 ක පමණ විහිදුණු භූමි ප්‍රමාණයක ඉදිකොට තිබෙයි.

සංචාරක ආකර්ෂණ
බෝතලේ වෙල මැද අම්බලම - මෙරට දැකගත හැකි ඉපැරණි අම්බලම් අතුරින් එකකි. එය මීරිගම බෝතලේ ග්‍රාමයෙහි පිහිටා තිබෙයි.
බෝතලේ වලව්ව - ඩී.එස්.සේනානායක මහතා විසූ වලව්ව.

ප්‍රදේශයේ පිහිටි පාසල්
 ඩඩ්ලි සේනානායක ආදර්ශ මහා විද්‍යාලය.
 ශ්‍රි විිිිිිිිිිිිිිිිිිිිිිිිිිිිමලවංශ කණිෂ්ඨ විද්‍යාලය
 ඩී.එස්.සේනානායක මධ්‍ය මහා විද්‍යාලය.
 බණ්ඩාරනායක විද්‍යාලය, මීරිගම.
 කන්දගමුව මහා විද්‍යාලය.
 හේනේපොල කණිෂ්ඨ විද්‍යාලය.
 බෝතලේ කණිෂ්ඨ විද්‍යාලය.
 කීනදෙනිය මහා විද්‍යාලය.
 තවලම්පිටිය මහ විද්‍යාලය.

වෙබ් පිටු 

 මීරිගම

සමාජ මාධ්‍ය කණ්ඩායම 

 මීරිගම අපි

ආශ්‍රිත

බාහිර සබැඳි

ගම්පහ පරිපාලන දිස්ත්‍රික්කය
ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන
පූජා උමාශංකර්

පූජා ගෞතමී උමාශංකර්, බොහෝවිට දන්නා පූජා යනු ඉන්දු-ශ්‍රී ලාංකික සම්භවයක් සහිත නිළියකි, ඇය දෙමළ, සහ සිංහල,තෙලිගු, මලයාලම් සහ අමටුර් සිනමාවේ ජනප්‍රිය නිළියකි. ඇය වඩාත් ජනප්‍රියත්වයට පත් වූයේ , බාලා'ගේ නාන් කඩවුල් චිත්‍රපටයෙනි. එහි දී  පූජා ඉදිරිපත් කළ දෑස් අඳ සිඟන්නියකගේ චරිතය සඳහා දක්ෂිණ ෆිල්ම්ෆෙයා සම්මාන සහ තමිල්නාඩු ප්‍රාන්ත සිනමා සම්මාන ලැබීය. ඇය සිංහල සිනමාවෙහි සාර්ථක නිළියක් වූයේ අංජලීකා (2006), ආසයි මං පියාඹන්න (2007), සුවඳ දැණුනා ජීවිතේ (2010) සහ කුස පබා (2012), චිත්‍රපට රඟපෑමෙනි.

මුල් අවදිය
පූජා සන්ධ්‍යා නම් ශ්‍රී ලාංකික සිංහල කාන්තාවකට හා ඉන්දියානු කන්නඩිග බ්‍රාහ්මින් වන ශ්‍රින්ගරි හි චික්මගලූර් දිස්ත්‍රික්කයේ, කර්ණාටක ප්‍රාන්තයේ එච්.ආර්. උමාශංකර් නම් ව්‍යාපාරිකයෙකු හට දාව, ජුනි 25 දින ශ්‍රී ලංකාවේදී පූජා උපත ලැබුවාය.

ශ්‍රී ලංකාව තුලදී සිය පෙරපාසල් අධ්‍යාපනය හමාර කල පූජා, පසුව ඉන්දියාව වෙත සංක්‍රමණය වූවාය. එහිදී අඩ්ලූර් හී Poornapragnya වෙතිනුත්, පසුව මයිසෝර් (Mysore) හී නිර්මලා කන්‍යාරාමය වෙතිනුත් ඇය සිය අධ්‍යාපන කටයුතු හැදෑරුවාය. ඉක්බිති බැංගලෝරයේ බෝල්ඩ්වින්ස් බාලිකා උසස් පාසලෙන්ද සිය අධ්‍යයන කටයුතු සම්පූර්ණ කර ගත් පූජා, බැංගලෝරයේ මවුන්ට් කාමල් විද්‍යාලයෙන් B.Com උපාධියක් සහ MBA පශ්චාත් උපාධියක් හිමි කර ගත්තාය.

හින්දුස්ථාන් යුනිලීවර්හී කළමනාකරුවෙකු වූ පූජාගේ පියා, සිනමා ක්ෂේත්‍රය කෙරෙහි රුචිකත්වයක් නොදක්වන්නෙක් වූවත්, පූජා ඊට සම්බන්ධ වූ බව පැවසෙයි. කන්නඩ, සිංහල, දෙමළ සහ ඉංග්‍රීසි යන භාෂා හැසිරවීමේ හැකියාවද පූජා සතු බව සඳහන් වෙයි.

පෞද්ගලික ජීවිතය
පූජා ශ්‍රී ලාංකික නිරූපන ශිල්පියෙකු වූ දීපක් ශන්මුගනාදන් සමඟින් 2014 දී විවාහය ගිවිස ගැනීය.

වෘත්තීය දිවිය
පූජා හඳුන්වා දෙනු ලැබූයේ ඇයගේ මිතුරෙකු වූ කැමරාකරණ ශිල්පී පසුව අධ්‍යක්ෂකවරයෙකු වූ ජීවා, විසිනි.

පුංචි තිරයේ
කලෙයිඥර් ටීවී, හා සන් ටීවී හී ජනප්‍රිය රියැලිටි නර්ථන වැඩසටහනක් වූ ආටම් පාටම් කොන්ඩාටම් (Aatam Paatam Kondatam) හා ටීවී දෙරණ "සිටි සිටි ඔෆ් ඩාන්ස්" හි විනිශ්චයකාරවරියක ලෙසද පූජා කටයුතු කර තිබෙයි.

රංගනයන්

ටෙලිනාට්‍යය

මූලාශ්‍ර

බාහිර සැබැඳි

 
 Official Facebook Page of Pooja Umashankar

1981 උපත්
අප්‍රිකානු සමාජවාදය

සම්භාව්‍ය සමාජවාදයට වඩා වෙනස්, අප්‍රිකානු සමාජවාදය යනු  "සාම්ප්‍රදායික" අප්‍රිකානු ක්‍රමයක් භාවිතයෙන් ආර්ථික සම්පත් හවුලේ භුක්ති විදීම පිළිබඳ දිට්ඨියකි. 1950 ගණන් සහ 1960 ගණන් වල බොහෝ අප්‍රිකානු දේශපාලනඥයෝ, අප්‍රිකානු සමාජවාදය වෙත ලැදියාව ප්‍රසිද්ධියේ ප්‍රකාශ කර සිටියද, මෙම පදය පිළිබඳ අර්ථ දැක්වීම සහ අර්ථ නිරූපණය බෙහෙවින් විවිධ ස්වරූපයන් ගති. මෙය එසේ වූයේ, අප්‍රිකානු සමාජවාදය තනි චින්තකයෙකු වෙතින් පැන නැගුණක් නොවන නිසාය. අප්‍රිකානු සමාජවාදයේ අර්ථ දැක්වීමේ එක් නිදසුනක්, 1962 දී ඝානා විශ්වවිද්‍යාලයේ ඩි ග්‍රෆට් ජොන්සන් විසින් ප්‍රකාශ කර සිටියේ පහත උපමා වාක්‍යය ඇසුරෙන් වචනයෙන් කැටි කොට දක්වමිණි: එය අප්‍රිකානු විතත-පවුල් ක්‍රමය තවද පැහැදිලි ලෙසින් විස්තර කර දැක්වීමකි.

මෙයද බලන්න
තුන්වන ලෝක වාදය
සර්ව-අප්‍රිකානු වාදය
අරාබි සමාජවාදය
මෙලනීසියානු සමාජවාදය
උබුන්ටු
උජමා
හරාම්බි
තුන්වන ජාත්‍යන්තර සිද්ධාන්තය

සටහන්

අප්‍රිකාවේ දේශපාලනය
සමාජවාදය
අප්‍රිකානු සහ කළු ජාතිකවාදය
අප්‍රිකාවේ සමාජවාදය
සුමානය

සුමානය හෙවත් සතිය යනු කාලය මැනීමේ ඒකකයකි. දවස ට වඩා දීර්ඝ වන අතර මාසය ට වඩා කෙටිය. සාමාන්‍යයෙන් වැඩකරන දවස් (සතියේ දවස්) සහ විවේක දවස් (සති අන්ත දවස්) තීරනය වන්නේ සුමාන පාදක චක්‍රයකිනි. වර්තමානයේ බොහෝ සමාජයන් භාවිතා කරන්නේ දවස් 7ක සුමාන සම්මතයකි.

දවස් හතේ සුමාන

යුදෙවු ක්‍රිස්තියානි දිනදසුන් වල සුමානය
යුදෙවු-ක්‍රිස්තියානි සම්ප්‍රදායේ වත්මන් සහ අතීත සියළු දින දසුන්වල සුමානයට දවස් 7කි.
 සඳුදා
 අඟහරුවාදා
 බදාදා
 බ්‍රහස්පතින්දා
 සිකුරාදා
 සෙනසුරාදා
 ඉරිදා
දවස මධ්‍යම රාත්‍රිෙයන්  ඇරඹී  මධ්‍යම රාත්‍රිෙයන් අවසන් වන බැවින් සුමානයද නිතැතින්ම  මධ්‍යම රාත්‍රියකින්  ඇරඹී  මධ්‍යම රාත්‍රියකින්  අවසන්වේ.

සිංහල දින දසුනේ සුමානය

සිංහල දින දසුන් ක්‍රමය අනුව  සුමානයට දවස් 7කි.
සඳුදා

කුජදා

බුධදා

ගුරුදා

කිවිදා

ශනිදා

රිවිදා

හිරු උදාව සමග දවස ඇරඹී පසුදුනට හිරු උදාව සමග අවසන් වන බැවින් සුමානයද නිතැතින්ම  හිරු උදාවක් සමග දවස ඇරඹී හිරු උදාවකින් අවසන්වේ .

වෙනත් දින ගනන් වල සුමාන

දවස් තුනේ සුමාන

දවස් හතරේ සුමාන

දවස් පහේ සුමාන

දවස් හයේ සුමාන

දවස් අටේ සුමාන

දවස් නමයේ සුමාන

දවස් දහයේ සුමාන

දවස් දහතුනේ සුමාන

සුමානයේ දිනගණ විචල්‍ය වන දින දසුන්

සුමාන
කාලය මැනීමේ ඒකක
උජමා

උජමා යනු,  1961දී බ්‍රිතාන්‍යය වෙතින් එය නිදහස දිනා ගැනුමෙන් පසුව ටැන්සානියාවේ ක්‍රියාත්මක වූ  ජූලියස් නියරේරෙගේ සමාජ සහ ආර්ථික  සංවර්ධන ප්‍රතිපත්ති සඳහා පදනම සැපයූ සංකල්පයයි. අප්‍රිකානු-ඇමරිකානු ක්වාන්සා උත්සවයෙහි මූලධර්ම හතෙන් එකක් ලෙසින්ද එය භාවිතා වීමට පටන්ගෙන ඇත. "එකමුතුව", "ඒකතාව", "එක් විතත පවුලක් ලෙසින් ඔබගේ රටවැසියන් හා සමග එකමුතුවීම " යන අර්ථ එයට ඇත.

ඉතිහාසය 
1967දී, ජනාධිපති නියරේරෙ විසින්,   අරූෂා ප්‍රකාශනය නම්වූ, ඔහුගේ සංවර්ධන සැලසුම් පිටපත ප්‍රකාශයට පත් කළ අතර, එය තුලින් නියරේරෙ විසින්  අප්‍රිකානු සංවර්ධන ආකෘතියක අවශ්‍යතාවය  පෙන්වා දෙමින්,  අප්‍රිකානු සමාජවාදයට අඩිතාලම දැමිණි.
ඒබ්‍රහමීය ආගම්

බටහිර ආසිය‍ානු සම්භවයක් සහිත ඒකදේවවාදී විශ්වාසයන් පොදුවේ  ඒබ්‍රහමීය ආගම් ලෙස හැඳින්වේ.

ඒබ්‍රහමීය ආගම්
කුරුණෑගල ඔරලෝසු කණුව

ශ්‍රී ලංකාවේ වයඹ පළාතේ කුරුණෑගල නගර මධ්‍යයෙහි පිහිටුවා තිබෙන කුරූණෑගල ඔරලෝසු කණුව එරට ඇති පැරණිතම ඔරලෝසු කණු අතුරින් එකක් වේ.

ඔරලෝසු කණුවෙහි ආකෘතිය
සම්පූර්ණයෙන් වාගේ සිමෙන්ති හා කළු ගලින් නිර්මාණය කොට තිබෙන මෙම ඔරලෝසු කණුවහි මූලික හැඩය චතුරස්‍රාකාර ස්වරූපයක් ගෙන තිබෙයි. 

එහි පහළ, සිව් දිශා වෙතට ඉදිකරන ලද දොරටු හතරක් වන අතර, ඉන් තුනකම ඔරලෝසු කණුව පිහිටුවීමේ අභිප්‍රාය හා ලෝක යුද්ධයෙන් මියගිය භටයින්ගේ නම් දැක්වෙන සටහන් දැක්වීමට යොදා ගෙන තිබෙයි. කුණුවෙහි ඉහලින් සිව් දිශාවන්හී 1922 වර්ෂය සටහන් කොට තිබෙයි.

ඔරලෝසු කණුවහි ඇතුළත, එහි ඉහළට නැඟීම වෙනුවෙන් ඉදිකරන ලද පඩිපෙළක් වන අතර, ඉන් පඩි 4ක් කොන්ක්‍රීට් වලින්ද, ඉතිරි පඩි 29ක් ලී වලින්ද සාදා ඇත.

යුධ ස්මාරකයක් වශයෙන්
ක්‍රි.ව. 1914-1918 I වන ලෝක යුද්ධයේදී එක්සත් රාජධානිය වෙනුවෙන් සටන්වැද මියගිය වයඹ පළාතේ භටයින් සහ ඉංග්‍රීසි ජාතික භටයින් 07 දෙනෙකු සිහිකිරීම වෙනුවෙන් ඉදිකරන ලද්දකි. ඔරලෝසු කණුවෙහි ඉංග්‍රීසි, සිංහල හා දෙමළ භාෂා ත්‍රිත්වයෙන්ම සටහන් කොට තිබෙන වගන්තිය, ඒ බැව් සනාථ කරයි. (පහත දක්වා ඇති)

ක්‍රි.ව. 1914 - 1918 මහ යුද්ධයේදී අධිරාජ්‍ය උදෙසා වයඹ පළාත වෙනුවෙන් ගොස් ජීවිත දානය කළ වීර පුරුෂයන් සිහිවීම පිණිසයි.

පළමු ලෝක යුද්ධයේදී මියගිය භටයින් 11 දෙනෙකුගේ (ලාංකිකයින් තිදෙනෙකු ඇතුළු) නම් සඳහන් වන සටහනක් සහ දෙවන ලෝක යුද්ධයේදී මියගිය ඉංග්‍රීසි ජාතික භටයින් 07 දෙනෙකුගේ නම් දැක්වෙන සටහනක්ද මෙහි පවතී.

කුරූණෑගල ඔරලෝසු කණුව, කොළඹ නගරයේ ඉදිකොට තිබෙන යුද ස්මාරකයටත් වඩා පැරණි ස්මාරකයක් ලෙස හැඳින්වෙයි. එසේම යුධ ස්මාරකයක සිංහල හා දෙමළ භාෂා ද්විත්වයෙන්ම පාඨ දැක්වෙන එකම අවස්ථාව ලෙසද මෙය සඳහන් වෙයි. (නමුත් කොළඹ යුද ස්මාරකයේ සිංහල හා දෙමළ වචන දෙකක් ඇති බව සඳහන්ය).

ආශ්‍රිත

ඔරලෝසු කණු - ශ්‍රී ලංකා
ශ්‍රී ලංකාවේ යුද්ධ ස්මාරක
ගාලු කොටුව ඔරලෝසු කණුව

ශ්‍රී ලංකාවේ දකුණු පළාතේ ගාලු කොටුව කොටු බැම්මෙහි පිහිටුවා තිබෙන ගාලු කොටුව ඔරලෝසු කණුව මෙරට ඉදිකොට තිබෙන පැරණිතම ඔරලෝසු කණු අතුරින් එකක් වේ. 

බැලූ බැල්මට ලන්දේසීන් විසින් ඉදිකරන ලද ගාලු කොටු බැම්මත්, ඔරලෝසු කණුවත් එකම කාලයකදී සිදුකල නිර්මාණයන් ලෙස දෘෂ්‍යමාන වූවත්, ගාලු කොටුව ඔරලෝසු කණුව පසුකාලීනව ඊට එකතු කරන ලද, දේශීය සිංහල ධනපතියකුගේ ධන පරිත්‍යාගයක් යටතේ ඉදි වූවකි.

ඉතිහාසය
19 වන සියවසේ අවසන් සමය තුල, මෙරට ගාලු දිසාවේ ජනතාවට සේවය කරමින් ඉමහත් ජනතා ප්‍රසාදයක් දිනාසිටි, ඉංග්‍රීසි ජාතික වෛද්‍යවරයෙක්‌ වූ පීටර් ඩැනියෙල් ඇන්ටනීස්‌ මහතා සිය සේවා කාලය නිමාකරමින් සමුගැනීමට සූදානම් වූ අවස්ථාවේදී, ඔහුගේ සේවය අගයා යම් දෙයක් සිදු කල යුතු යැයි එකල ගාල්ලේ ජන ප්‍රධානීහූ සාකච්ඡා සිදු කළහ. එහිදී පැමිණි යෝජනාවකට අනූව, පීටර් ඩැනියෙල් මහතාගේ සේවය අගයා ඔරලෝසු කණුවක්‌ ඉදිකිරීම සුදුසු යැයි තීරණය විණි.

මෙවැනි ඔරලෝසු කණුවක් ඉදිකිරීම සඳහා ශ්‍රී ලංකා රුපියල් තුන්දහස්‌ පන්සියයක්‌ පමණ වියදම් වෙතැයි ඇස්ථමේන්තු කල අතර, එම මුදල් ප්‍රමාණය ගාලු නාගරික ජනතාවගෙන් අයකර ගැනීමට මුලදී තීරණය විණි. නමුත් එසේ සිදු කිරීම සුදුසු නොවන බව පවසමින් වාසල මහ මුදලි කළුහත් සැම්සන් ද ආබ්‍රේව් විජය ගුණරත්න රාජපක්‍ෂ මහතා, එම මුදල් ප්‍රමාණය තමා විසින් දැරීමට සූදානම් බව දන්වා සිටින ලදී.

ඒ අනූව වැඩ කටයුතු සිද්ධ වෙමින්, ගාලු කොටුවේ ඉදිවූ මෙම ඔරලෝසු කණුව 1883 වසරේදී වෛද්‍ය පීටර් ඩැනියෙල් ඇන්ටනීස්‌ මහතා අතින් විවෘත කෙරුණි.

ආශ්‍රිත

ඔරලෝසු කණු - ශ්‍රී ලංකා
පිලිප් ගුණවර්ධන

ශ්‍රී ලංකාවේ ජාතික වීරයෙකු වන දොන් පිලිප් රූපසිංහ ගුණවර්ධන (11 ජනවාර 1901 – 26 මාර්තු 1972) විසින් ශ්‍රී ලංකාවට ට්‍රොට්ස්කිවාදය හඳුන්වා දුන් අතර, 'සමාජවාදයේ පියා' ලෙසින් සහ 'බොරළුගොඩ සිංහයා' ලෙසින් හැඳින්වෙයි.ලංකා සමසමාජ පක්ශයේ නයකයෙකි.

ලංකා රාජ්‍ය මන්ත්‍රණ සභාවේ සහ ලංකා පාර්ලිමේන්තුවේ මන්ත්‍රීවරයෙකු වන ඔහු 1956 සිට 1959 දක්වා S.W.R.D. බණ්ඩාරනායක යටතේ කෘෂිකර්ම හා ආහාර අමාත්‍යවරයා ලෙසද, ඩඩ්ලි සේනානායක මහතා යටතේ 1965 සිට 1970 දක්වා ජාතික ආණ්ඩුවේ කර්මාන්ත හා ධීවර අමාත්‍යවරයා ලෙසද කටයුතු කළේය.

1901 උපත්
1972 මරණ
චරිත කතා
අලුත්ගම

අලුත්ගම යනු ශ්‍රී ලංකාවේ බස්නාහිර පළාත තුල කළුතර දිස්ත්‍රික්කයේ පිහිටා තිබෙන නගරයකි. බස්නාහිර පළාතේ දකුණු මායිම වන බෙන්තර ගඟ මුහුදට වැටෙන්නේ අලුත්ගම නගරය ආසන්නයෙනි. කොළඹ නගරයේ සිට ගාලු පාරේ කි.මී. 61 ක් පැමිණි විට අලුත්ගම නගරයට පිවිසිය හැක.

ආශ්‍රිත

බාහිර සබැඳි

ශ්‍රී ලංකාවේ නගර සහ ගම්මාන
ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
කුජදා

කුජදා යනු සූර්ය දවසකි. සඳුදා සහ බුධදා අතර දවස වේ. කුජදා  හිරු උදාවේ ඇරඹෙන මෙම දවස බුදදා  හිරු උදාව සමග අවසන වේ.

රාහු කාලය
මෙදින රාහුකාලය ඔරලෝසු වේලාවෙන් 3:00 සිට 4:30 දක්වා වේ. මෙම වේලාව දිවා රාත්‍රී දෙකටම අදාල වේ.

ආශ්‍රිත ලිපි
 අඟහරුවාදා
 රාහු කාලය

සූර්ය දවස්
පැය

පැය යනු කාලය මැනීමේ ඒකකයකි.

ඔරලෝසු පැය

මධ්‍යන්‍ය සූර්ය දවසකින් 1/24 හෝරාවක් () හෙවත් ඔරලෝසු පැයක්වේ. මෙහි h සංකේතය වෙි. ඔරලෝසු පැයකට මිනිත්තු වලින් නම් 60ක්ද තප්පර වලින් නම් 3 600ක්ද ඇත.

බැබිලෝනියානු පැය

උදයාදී පැය

සූර්ය දවසකින් 1/60 සිංහල පැය හෙවත් උදයාදී පැයක් පැයක්වේ.සිංහල පැයකට විනාඩි වලින් නම් 24ක්ද තප්පර වලින් නම් 1 440ක්ද ඇත.

ජුලියානු දවස් ක්‍රමයේ පැය
සමාජවාදය කරා යෑමේ බුරුම ක්‍රමය

සමාජවාදය කරා යෑමේ බුරුම ක්‍රමය (; සමාජවාදය කරා යෑමේ බුරුම මග ලෙසින්ද හැඳින්වෙයි) යනුවෙන් හැඳින්වෙන්නේ, නේ වින් සහ හමුදාව විසින් නායකත්වය සැපයුනු  1962 රාජ්‍ය විරෝධි කුමන්ත්‍රණය විසින්  යූ නූ බලයෙන් නෙරපීමෙන් පසුව, 1962 සිට 1988 දක්වා බුරුමයේ සමාජවාදී රජයේ මතවාදයයි. වඩාත් විශේෂිතව පවසතොත්, සමාජවාදය කරා යෑමේ බුරුම ක්‍රමය යනු, බුරුමය තුල විදේශ ආභාෂය අවම කරවන  සහ හමුදාවේ භූමිකාව ඉහළ නංවන  ආර්ථික සංවර්ධන සැලැස්මක පිටපතක් ලෙසින් විප්ලවීය මණ්ඩලය විසින්, කුමන්ත්‍රණයෙන් මද කලකට පසුව  1962 අප්‍රේල් මස ලියන ලද ආර්ථික නිබන්ධයකි.  සමාජවාදය කරා යෑමේ බුරුම ක්‍රමය විද්වතුන් විසින් විස්තර කෙරුණේ, ආසියාවේ වරෙක මහත් සෞභාග්‍යයෙන් වැජඹුනු රටක් ලොව දූගීතම රටක් බවට පෙරළු, විදේශභීතික, මිථ්‍යා විශ්වාසී සහ  "දුක්ඛිත ආසමර්ථයක්" ලෙසිනි.  කෙසේවෙතත්, රටෙහි අභ්‍යන්තර ස්ථාවරත්වය ඉහළ නැංවීමටද, අනෙකුත් අග්නිදිග ජාතීන් වෙත බලපෑම් ඇතිකල සීතල යුද්ධ අරගලයන්හී, රටක් වශයෙන්  බුරුමය පැටලවීම වැලක්වීමට මෙය මෙහෙවර ඉටු කලා විය හැක.

ආශ්‍රිත

දේශපාලන විද්‍යාව
බදුල්ල ඔරලෝසු කණුව

ශ්‍රී ලංකාවේ ඌව පළාතේ බදුල්ල නගර මධ්‍යයෙහි පිහිටුවා තිබෙන බදුල්ල ඔරලෝසු කණුව මෙරට යටත් විජිත සමයේ ඉදිකරන ලද පැරණිතම ඔරලෝසු කණු අතුරින් එකක් වේ. එය රජ වීදිය, බස් නැවතුම්පළ ආසන්නයට වන්නට ඉදිකොට තිබෙයි.

ඔරලෝසු කණුවෙහි ආකෘතිය
ඔරලෝසු කණුවහි මූලික හැඩය චතුරස්‍රාකාර ස්වරූපයක් ගන්නා අතර, එහි වහලය යටත් විජිත සමයේ වාස්තු විද්‍යාත්මක ශෛලිය සිහි ගන්වයි. ඔරලෝසු කණුව ක්‍රි.ව. 1932 දී ඉදිකරන ලද්දක් බැව් එහි දැක්වෙන පුවරුවක සටහන් කොට තිබෙයි.

ආශ්‍රිත

ඔරලෝසු කණු - ශ්‍රී ලංකා
බදුල්ල
ඛාන් ඔරලෝසු කණුව

ශ්‍රී ලංකාවේ බස්නාහිර පළාතේ කොළඹ ඉදිකොට තිබෙන ඛාන් ඔරලෝසු කණුව, ඉන්දියාවේ බොම්බෙයි (Bombay) හී ඛාන් පවුල විසින් මෙරට ඉදිකරන ලද ඔරලෝසු කණුවක් වේ. එය පිට කොටුව වෙළඳපළ පිවිසුම ආසන්නයට වන්නට ඉදිකොට තිබෙයි.

ඉතිහාසය
ඛාන් ඔරලෝසු කණුව 20 වන සියවසේ මුල් සමයේදී, ෆ්‍රම්ජී භිඛාජි ඛාන් (Framjee Bhikhajee Khan) පවුල විසින් ඉදි කරනු ලැබුවකි. ඔරලෝසු කණුවෙහි දක්වා තිබෙන සටහනකින් ඒ බැව් තහවුරු කරයි.

This clock tower and fountain was erected to the memory of Framjee Bhikhajee Khan by his sons Bhikhajee and Munchershaw Framjee Khan as a token of affectionate gratitude and dedicated through the Municipal Council to the citizens of Colombo on the fourth day of January 1923, the 45th anniversary of his death.

ෆ්‍රම්ජී භිඛාජි ඛාන් පියාණන් වෙත ආදරණීය කෘතගුණ දැක්වීමේ සංඛේතයක් වශයෙන්, මෙම ඔරලෝසු කණුව හා දිය උල්පත (ජල මල), ඔහුගේ පුතුන් විසින්, මහ නගර සභාව හරහා කොලඹ පුරවැසියන් වෙනුවෙන්, 1923 වසරේ ජනවාරි මස සිව් වන දින, එනම් ඔහුගේ මරණයට වසර 45 ක් සැපිරෙන කල, ඉදිකොට නිම කරන ලදී.

ඔරලෝසු කණුව සමග සක්‍රීය ජල මලක්ද ඉදිකෙරුණත්, එය තව දුරටත් ක්‍රියාත්මකව නොමැති බව සඳහන් වෙයි.

ඔරලෝසු කණුවෙහි ආකෘතිය
දල වශයෙන් සිව් මහල් ගොඩනැගිල්ලක උසකින් යුත් මෙම ඔරලෝසු කණුව, පිට කොටුව වෙළඳපළ පිවිසුම ආසන්න වටරවුමෙහි ඉදිකොට ඇත.

ආශ්‍රිත

ඔරලෝසු කණු - ශ්‍රී ලංකා